Muzeo Otto Ludwig (Eisfeld)

Muzeo Otto Ludwig () troviĝas enkastele en Eisfeld (Germanujo; Markt 2).

 Priskribo 
Inaŭgurita estis ĉi muzeo en Eisfeld en la 1-a de oktobro 1949, danke al engaĝiĝo i.a. de Ernst Dahinten. Gastas ĝi en la kastelo de Eisfeld, komplekso en formo de ĉevalferoj kun belfrido, kies originoj estis mezepoka burgo. Dum la 18-a jarcento la kastelo estis vidvina rezidejo de ŝia dukina moŝto Sophia Albertine von Erbach-Erbach.

 Kolektoj 
Kiel regionhistoria muzeo por la tuta distrikto la kolektaro ampleksas dokumentojn pri la urba historio, regiona kulturo, metiadoj en la ĉirkaŭaĵoj kaj porcelanaĵojn (ekz. granda kolekto pri produktoj el Lichte Porzellan).

Admireblas kleriga ekspozicio pri la historio de porcelanprilaborado en tuta Turingio (komencoj en 1750).

La dua muzeo komplekso enhavas atestojn de la ĉiutaga kulturo en Suda Turingio, laborilojn kaj produktojn de tradiciaj metioj: prilaborado de ligno, produktado de rulglobetoj, potfarado ktp.

Gravega fonto pri la historio de ĉekortega ĉaso en la Duklando Saksio-Hildburghausen estas 40 ĉasbildoj pentritaj de Georg Paulus Ermel (ĉ. la jaro 1700-a). Memkompreneble gravis muzee la memoro de la verkisto Otto Ludwig.

 Literaturo 

Museumsverband Thüringen (eld.): Museen in Thüringen, Edition Leipzig 2001, ISBN 978-3-361-00612-6, p. 54

 Eksteraj ligiloj  
hejmpaĝo

Eisfeld
Eisfeld
Kategorio:Eisfeld
Eisfeld